jkorsvik/nowiki_second_scrape_merged huggingface dataset:
Jessie (navn)

Jessie er et skotsk og engelsk kvinnenavn med flere opprinnelser. Det er også et mindre brukt engelsk mannsnavn.


== Etymologi ==
Jessie har opprinnelse som en skotsk diminutiv form av Jean, en variant av kvinnenavnet Jane. Dette er avledet av mannsnavnet Johannes, som kommer fra det greske navnet Ioannes som betyr «Gud er nådig».
Jessie er også en engelsk form av de irske navnene Seasaidh og Seasaídh, som betyr «å stå». Teasaidh og Teasag er skotske former av samme navn.
Jessie er i engelsk også brukt som en diminutiv form av Jessica som antakelig er avledet fra det hebraiske navnet Iscah (יִסְכָה) som betyr «Gud ser» eller kan være en feminin form av Jesse, som har opprinnelse i det hebraiske ordet yishai (יִשַׁי) og betyr «gave».
Mannsnavnet Jessie er en variant av Jesse.


== Utbredelse ==
Kvinnenavnet Jessie var populært i USA på slutten av 1800-tallet.

I England var kvinnenavnet Jessie mest brukt på 1800-tallet og begynnelsen av 1900-tallet.

Jessie er i dag mest utbredt som kvinnenavn.
Tabellen nedenfor gir en detaljert oversikt over populariteten til kvinnenavnet Jessie og varianter av dette i noen av de landene hvor statistikk er tilgjengelig.
Tabellen nedenfor gir en detaljert oversikt over populariteten til mannsnavnet Jessie og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Jessie Pollock (født 1875), amerikansk bueskytter
Jessie Kite (1892–1958), britisk turner
Jessie MacWilliams (1917–1990), britisk matematiker
Jessie Royer (født ca 1977), amerikansk hundekjører
Jessie Cave (født 1987), engelsk skuespiller
Jessi J (født 1988), britisk sanger
Jessie Barr (født 1989), irsk friidrettsutøver
Jessie Lacuna (født 1993), filippinsk svømmer


== Referanser ==


== Eksterne lenker ==
(en) Behind the Name: Jessie
(en) Think Baby Names: Jessie
Polypp (zoologi)

En polypp er et lite, faststittende nesledyr eller livsstadium av nesledyr som lever som filterspisere. Hos koraller og sjøanemoner utgjør polyppen hele livsstadiet hos dyret, mens hos de øvrige nesledyrene veksler mellom et medusestadium og et fastsittende polyppstadium.
Polypper er faststittende, men kan også ta byttedyr, inkludert hoppekreps og yngel.


== Formering ==
Polyppene er et viktig stadium i formeringen hos neseldyr, også hos stormaneter der stadiet er lite og kortlivet. Hos både stor- og småmaneter er polyppene ukjønnet, mens de hos øvrige nesledyr kan ha et helt undertrykt medusestadium og polyppene kan former seg kjønnet.
Når polypper deles opp og danner nye meduser, vil normalt alle medusene fra en enkelt polypp være av samme kjønn. Sjøanemoner danner ikke meduser, men kan reprodusere aseksuelt, og avkommet kan være både hanner og hunner. Polyppene hos de fleste steinkoraller er tvekjønnede.


== Referanser ==
Olav Kjetilson Nylund

Olav Kjetilson Nylund (født 25. februar 1903 i Åmli, død 1. november 1957) var stortingsmann for Arbeiderpartiet. Han ble valgt inn fra Aust-Agder i 1945 og ble gjenvalgt i 1949. I begge periodene var han medlem av Protokollkomiteen.
Utenom politikken jobbet han som bonde. Han gikk et kurs på Telemark folkehøgskole 1920-21. Deretter jobbet han ved byggingen av Sørlandsbanen fra 1921 til 1925. 
Han var medlem av Åmli kommunestyre fra 1931 til 1957. Fra 1934 til 1940 var han ordfører og fra 1947 til 1951 var han varaordfører. Han var også medlem av Aust-Agder fylkesting fra 1934 til 1946. 


== Verv ==
Leder av Aust Agder bonde- og småbrukerlag fra 1951 til 1957
Formann Forstanderskapet ved Åmli statsrealskole 1953-1957


== Kilder ==
Olav Kjetilson Nylund hos stortinget.no


== Eksterne lenker ==
(no) Olav Kjetilson Nylund hos Stortinget 
(no) Olav Kjetilson Nylund hos Norsk senter for forskningsdata
Natalia Strelle

Natalia Strelle (født Natalia Strelchenko; 23. desember 1976 i Russland, død 30. august 2015 i Newton Heath) var en norsk-russisk musiker, skuespiller og modell.


== Karriere ==
Strelle ble utdannet i St. Petersburg og ved Norges musikkhøgskole i Oslo. Tolv år gammel debuterte hun som konsertpianist akkompagnert av St. Petersburgs symfoniorkester. Hun bodde i Norge i 15 år, og spilte på kjente konsertarenaer som f.eks. Carnegie Hall i New York og Wigmore Hall i London. Hun flyttet etter hvert til Manchester, England, og ble ansatt som kunsterisk leder ved Menestrelles internasjonale musikkakademi i Storbritannia.


== Dødsfall ==
Strelle døde på grunn av omfattende hode- og nakkeskader natt til søndag 30. august 2015, bare én uke før hun skulle ha holdt konsert i Oslo. Hennes 48 år gamle, norske eksmann ble av det britiske politiet pågrepet, varetektsfengslet og siktet for drap. Han ble senere funnet skyldig og dømt til livsvarig fengsel.


== Referanser ==
Harald Hedjerson

Harald Nils Hedjerson, også kalt Hasse eller Hans Hedjerson, (født 1. april 1913 i Nacka, død 13. januar 1966 samme sted) var en svensk skiløper som representerte Djurgårdens IF.
Han ble fem ganger svensk mester i kombinert, i 1934, 1934, 1935, 1937 og 1939, og ble i 1937 også den første svenske mester i slalåm. Hedjerson deltok i VM i 1933, 1934 og 1938. I Innsbruck i 1934 ble han nummer 31 i spesielt hopp og han tok 10.-plass i kombinert i Sollefteå i 1934. I Lahtis i 1938 ble han nummer 4 i kombinert, 44 i spesielt hopp og 79 på 18 km langrenn. I OL i Garmisch-Partenkirchen i 1936 deltok han i kombinert, men fullførte ikke konkurransen.
Harald Hedjerson ble i 1948 tildelt hederstegnet Stor Grabb.


== Referanser ==


== Kilder ==

(en) Harald Hedjerson – Profil og OL-resultater på sports-reference.com.  (besøkt 31. august 2015)
Svenska Skidförbundet: Backe/Nordisk kombination (svenske mestere, 12. desember 2014, besøkt 31. august 2015)
Svenska Skidförbundet: Alpint herrar (svenske mestere, 18. august 2015, besøkt 31. august 2015)
Svenska Skidförbundet: Nordiska grenar (svenske OL- og VM-plasseringer, besøkt 31. august 2015)
Lahden Kaupunginmuseo (Lahtis bymuseum): VM-resultater 1938 Arkivert 22. april 2015 hos Wayback Machine. (besøkt 31. august 2015)
Svenska Skidförbundet: Hederstecknet Stor grabb (20. august 2015, besøkt 31. august 2015)


== Eksterne lenker ==
(en) Harald Hedjerson – Olympedia 
(en) Harald Hedjerson – Sports-Reference (OL-resultater – arkivert) 
(sv) Harald Hedjerson – Sveriges olympiske komité 
(en) Harald Hedjerson – FIS (alpint) 
(en) Harald Hedjerson – FIS (kombinert)
Uppsala General Catalogue

Uppsala General Catalogue, forkortet UGC, er en katalog over galakser.
UGC omfatter hele den nordlige stjernehimmelen og nø av den sørlige. Katalogen ble satt sammen av astronomen Peter Nilson ved Uppsala astronomiska observatorium i perioden 1967–1973. Totalt inneholder katalogen 12 921 galakser.


== Kilder ==
Kärnfelt, Johan (17. januar 2011). «Peter Nilsons 12 921 galaxer». Populär Astronomi. 


== Eksterne lenker ==
Nilson, Peter (1973). Uppsala general catalogue of galaxies: data for 12, 921 galaxies north of δ = – 2o 30'. Uppsala astronomiska observatoriums annaler, 0282-1591; 6, Nova acta Regiae Societatis scientiarum Upsaliensis. A, Astronomy and mathematical sciences, 0346-6523; Ser. 5, 1 (engelsk). Uppsala. ISBN 91-554-0064-7.  [libris 7422972]
Uppsala General Catalogue of Galaxies (engelsk)
Principal Galaxies Catalogue

Principal Galaxies Catalogue (PGC) er en astronomisk katalog utgitt i 1989 og som lister B1950- og J2000-ekvatorialkoordinater og kryssidentifikasjoner for 73 197 galakser. 40 932 koordinater (56 %) har standardavvik mindre enn 10″. Totalt er det listet 131 601 navn fra de 38 mest vanlige kildene. Tilgjengelige gjennomsnittsdata for hvert objekt er opplyst:
49 102 morfologiske galakseklassifikasjoner,
52 954 tilsynelatende store og lille halvakse,
67 116 tilsynelatende størrelsesklasser,
20 046 radialhastigheter
24 361 posisjonsvinkler


== Referanser ==


== Eksterne lenker ==
(engelsk) PGC info at ESO's archive of astronomical catalogues
(engelsk) PGC readme
Libanon under VM i friidrett 2015

Libanon deltok under VM i friidrett 2015 (utendørs) fra 22. august til 30. august 2015 i Beijing i Kina.


== Resultater ==
(q – kvalifisert, NM – intet gyldig resultat, SB – årsbeste)


=== Kvinner ===
Bane- og landeveisøvelser


== Referanser ==
Stephan Lauener

Stephan Lauener (født 1898, død 1988) var en sveitsisk skiløper som representerte Wengener Skiclub. Han ble nummer 6 i spesielt hopp i VM i Johannisbad i 1925 og nummer 21 i Zakopane i 1929. I OL i St. Moritz i 1928 tok han 13.-plass i kombinert. Han ble sveitsisk mester i hopp i 1928, og deltok også i langrenn og alpint. Lauener var baker av yrke.


== Referanser ==


== Kilder ==

(en) Stephan Lauener – Profil og OL-resultater på sports-reference.com.  (besøkt 31. august 2015)
Adam Kwieciński: Hoppresultater (besøkt 31. august 2015)
FIS Ski World Cup Wengen: Wengener Skimeister (besøkt 31. august 2015)
Der Schneehase - Jahrbuch des Schweizerischen Akademischen Ski-Clubs 1929 (bl.a. s. 228, publisert på Issuu)


== Eksterne lenker ==
(en) Stephan Lauener – Olympics.com 
(en) Stephan Lauener – Olympic.org 
(en) Stephan Lauener – Olympedia 
(en) Stephan Lauener – Sports-Reference (OL-resultater – arkivert) 
(en) Stephan Lauener – FIS (skihopping)
Kim Hye-song (friidrettsutøver)

Kim Hye-song (født 9. mars 1993) er en nordkoreansk friidrettsutøver som konkurrerer i maraton. Hun representerte landet sitt under VM i friidrett 2015 i Beijing, der hun ble nummer 10 i maraton.


== Referanser ==


== Eksterne lenker ==
(en) Kim Hye-song – Olympedia 
(en) Kim Hye-song – Sports-Reference (OL-resultater – arkivert) 
(en) Kim Hye-song – World Athletics
Red Skelton

Richard Bernard «Red» Skelton (født 18. juli 1913 i Vincennes i Indiana i USA, død 17. september 1997 i Rancho Mirage i California av lungebetennelse) var en amerikansk skuespiller og komiker.Hans far, som var sirkusklown, døde før Skelton ble født. Han vokste opp under svært fattige forhold og allerede som sjuåring sang han på gatene for å samle sammen noen slanter. Han hoppet ut av skolen som ti-åring og begynte å opptre i varietéer og på sirkus.  Hans debut på film kom i 1938. På 1940-tallet og  1950-tallet  var han en populær stjerne i en rekke komedier.


== Filmografi i utvalg ==
1941 - Synet i mørket
1946 - Ziegfeld Follies
1947 - En glad gutt
1950 - Tre små ord
1956 - Jorden rundt på 80 dager
1964 - Disse fantastiske menn  i de farlige fly


== Referanser ==


== Eksterne lenker ==
(en) Offisielt nettsted 
(en) Red Skelton – kategori av bilder, video eller lyd på Commons 
(en) Red Skelton på Internet Movie Database 
(sv) Red Skelton i Svensk Filmdatabas 
(fr) Red Skelton på Allociné 
(en) Red Skelton på AllMovie 
(en) Red Skelton hos Turner Classic Movies 
(en) Red Skelton hos The Movie Database 
(en) Red Skelton hos Behind The Voice Actors 
(en) Red Skelton på Discogs 
(en) Red Skelton på MusicBrainz 
(en) Red Skelton på Songkick 
(en) Red Skelton på AllMusic
NTNU Fallskjermklubb

NTNU Fallskjermklubb er en fallskjermklubb i Trondheim. Siden starten i 1968 har klubben hatt nær tilhørighet til universitetet i Trondheim, men klubben er åpen for både studenter og ikke studenter og har i dag en blandet medlemsmasse. Klubben er den største aksjonærene i Midt Norsk Luftsportsenter, hvor klubben gjennomfører majoriteten av hoppene sine. 


== Historikk ==
NTNU Fallskjermklubb ble stiftet i 1968 av studenter ved NTH med fallskjermerfaring fra Hærens fallskjermjegerskole på Trandum.


== Aktivitet ==
Klubben gjør ca. 4000 hopp per år og utdanner ca. 60 lineelever og ca. 130 tandemelever.


== Om klubben ==
NTNU Fallskjermklubb har lokaler i et bomberom på Gløshaugen. Klubben eier egen bil, klubbhus på Oppdal, en Cessna 206, og er største aksjonær i driftseskapet for Oppdal flyplass, Fagerhaug.


== Referanser ==
Anders Falkum

Anders Falkum (født 20. juni 1977) er en norsk tidligere høydehopper. Han representerte IK Tjalve.
Han er sønn av Leif Roar Falkum, og satte preg på høydehopp i Norge på 2000-tallet. Han ble norsk innendørsmester i 2000, men vant ingen NM-medaljer utendørs. Hans personlige rekord er 2,11 fra et stevne på Bislett stadion i 2000. Falkum var også leder i De aktives organisasjon, som kom i medienes fokus da det i 2001–2002 ble protestert mot lederstilen til friidrettspresident Marius Rooth.


== Plasseringer i norske mesterskap ==
4.-plass:2000 innendørs4.-plass:2005, 2006 samt 2001 innendørs i lengdehopp5.-plass:2000, samt 2004 innendørs6.-plass:1999, 20027.-plass:1997, 19988.-plass:19969.-plass:2003 samt 2002 innendørs


== Referanser ==
Elgklinten

Elgklinten er et fjell helt øst i Åsnes kommune i Glåmdalen, sørøst i Innlandet. På toppen står riksrøys 94, og markerer grensen til Sverige. Toppen er også det høyeste punktet i Åsnes.


== Referanser ==


== Eksterne lenker ==
«Elgklinten». Finnskogen turistforening. Arkivert fra originalen 4. mars 2016. Besøkt 31. august 2015.
Tomlongsheia

Tomlongsheia er et fjell vest for Sirdalsvatnet nord i Flekkefjord kommune. Den høyeste toppen kalles Store Tomlongen og måler 683 meter over havet. Dette er det høyeste punkt i Flekkefjord kommune.


== Fotnoter ==


== Se også ==
Fjell i Vest-Agder


== Eksterne lenker ==
«FOT – tur til Flekkefjords Høyeste Topp – Tomlongsheia 683 moh.». Flekkefjord og Oplands Turistforening. 25. mai 2008. Besøkt 31. august 2015.
Kjølberget

Kjølberget er en ås helt nord i Våler kommune i området Hedmark i Innlandet, like ved grensa til Trysil. Toppen er det høyeste punktet i Våler.
Det er gitt konsesjon for bygging og drift av vindkraftverk på Kjølberget.


== Referanser ==


== Se også ==
Fjell i Hedmark
Markuskirken (Roma)

Markuskirken kan også henvise til basilikaen i Venezia
Markuskirken i Roma (italiensk: Basilica di San Marco Evangelista al Campidoglio, eller bare San Marco) er en mindre basilika i Roma, viet til Evangelisten Markus. Den ligger til den lille plassen Piazza di San Marco, i tilknytning til Piazza Venezia. Den første bygningen ble reist av pave Markus i 336, og hans levninger ligger i en urne under hovedalteret. Basilikaen er Venezias nasjonalkirke i Roma.


== Kardinalprester etter 1800 ==
Ludovico Flangini Giovanelli (utnevnt kardinal 9. august 1789, kardinalprest fra 1800 - 1802)
vakant (1802–1817)
Luigi Ercolani (utnevnt kardinal in pectore i mars 1816, kardinalprest fra 1817 - død 10. desember 1825)
vakant (1825–1829)
Karl Kajetan von Gaisruck (utnevnt kardinal 27. september 1824, kardinalprest fra 1829 - død 19. november 1846)
Charles Januarius Acton (utnevnt 21. desember 1846 - død 23. juni 1847)
Giacomo Piccolomini (utnevnt 4. oktober 1847 - død 17. august 1861)
Pietro de Silvestri (utnevnt 27. september 1861 - død 19. november 1875)
Domenico Bartolini (utnevnt 3. april 1876 - død 2. oktober 1887)
Michelangelo Celesia, O.S.B. (utnevnt 25. november 1887 - død 14. april 1904)
József Samassa (utnevnt 11. desember 1905 - 20. august 1912)
Franz Xaver Nagl (utnevnt 2. desember 1912 - 4. februar 1913)
Friedrich Gustav Piffl (utnevnt 25. mai 1914 - 21. april 1932)
Elia Dalla Costa (utnevnt 13. mars 1933 - 22. desember 1961)
Giovanni Urbani (utnevnt 19. mars 1962 - 17. september 1969)
Albino Luciani (utnevnt 5. mars 1973 - valgt til pave som Johannes Paul I 26. august 1978)
Marco Cé (utnevnt 30. juni 1979 - død 12. mai 2014)


== Eksterne lenker ==
Offisielt nettsted 
(en) San Marco (Rome) – kategori av bilder, video eller lyd på Commons 
(en) San Marco (Rome) – galleri av bilder, video eller lyd på Commons
Dagens rett

Dagens rett er en rett som velges ut av kjøkkensjefen ved enkelte restauranter. Som oftest tilbys tilbudspris på «Dagens rett» da kjøkkenet tilbereder større kvanta av denne og prisen dermed kan reduseres. Enkelte serveringssteder tilbyr flere ulike «Dagens rett», gjerne en fiskerett og en kjøttrett, eller «Dagens» (som det av og til forkortes til) følger ukedagene - slik at det er faste retter knyttet til de ulike ukedagene.


== Se også ==
À la carte


== Referanser ==
Ingrid Spilde

Ingrid Spilde (født 1973) er journalist i forskning.no. Hun er utdannet cand.mag i biologi og har en BA i journalistikk. Spilde har tidligere jobbet som forskningsjournalist i Verdt å vite, P2 og i Newton, NRK1. Hun har skrevet for forskningsrådets barnemagasin Nysgjerrigper siden 2003.
Spilde er forfatter av Gaia 3 og Gaia Naturfag 5, 6, og 7 i Gyldendals læreverk for barneskolen.
Hun har også gitt ut Nysgjerrig på hvordan verden ble til, faktabok i en fagbokserie for barn om forskning og vitenskap, på Mangschou i samarbeid med Nysgjerrigper i Norges forskningsråd. Boka ble nominert til Språkprisen 2012. I 2016 ble hun tildelt ViS-prisen for forskningsjournalistikk.
Sammen med Nina Kristiansen ga hun i 2015 ut boka Forskningsjournalistikk - en innføring, Cappelen Damm Akademisk.


== Referanser ==


== Eksterne lenker ==
Ingrid Spildes artikler på forskning.no
Intervju med Ingrid Spilde og Nina Kristiansen om boka Forskningsjournalistikk på forskning.no
Karl Nandrup Dahl

Karl Nandrup Dahl (født 1. oktober 1931, død 19. august 2015) var en norsk advokat. Han arbeidet for LO fra 1972 til 1996 og var der en pådriver for yrkesskadeforsikringsloven. Han satt selv i utvalget som utredet saken.I 1959 var han formann i Det Norske Studentersamfund. Som nyutdannet jurist ble Karl Nandrup Dahl ansatt som sekretær i SAIH i full stilling for ett år framover fra slutten av juli 1961. Han var svært opptatt både av u-hjelp og fredsarbeid og var sekretær for komiteen som skulle planlegge og organisere det norske fredskorpset, som ble etablert i 1963. Fra 1962 til 1967 satt han i styret for Norsk Utviklingshjelp.


== Referanser ==
Kvibrua

Kvibrua eller Kvinen bru er ei bru over elven Kvina. Kvibrua ligger midt mellom Setesdalen og Sirdalen, ved turiststasjonen Kvinen. Brua ble bygget i årene 1923–1924, og var tenkt som en del av en vei mellom Langeid i Setesdal og Solheim i Sirdal. Veiarbeidet holdt frem til omkring 1954. Veiprosjektet ble da lagt på is. Etter at Suleskardvegen ble bygget lenger nord, er det trolig slik at Kvibrua vil bli værende uten veiforbindelse. Brua ligger på grensen mellom Vest-Agder og Aust-Agder fylke, men det er Statens vegvesen i Vest-Agder som eier den.


== Eksterne lenker ==
«Kvibru», oppslag med bilder i Setesdalwiki
Gaea Norvegica

Se også GÆA Norvegica
Gaea Norvegica («Norsk jord»; tittelen er sammensatt av et gresk og et latinsk ord) er et samleverk om Norges geologi som ble utgitt på tysk i tre bind av professor Balthazar Mathias Keilhau fra 1838 til 1850, med bidrag fra flere forskjellige forfattere. Verket skulle gi en samlet oversikt over Norges geologi, og regnes som Keilhaus hovedverk.
Verket ble utgitt hos bohandler Johan Dahl i Christiania, med understøttelser fra Det Kongelige Norske Videnskabers Selskab i Trondheim. Det inneholdt flere plansjer, blant annet geologiske kart over Oslofeltet, Sør-Norge og Nord-Norge.
Studentforeningen for geofag ved Universitetet i Oslo, GÆA Norvegica, er oppkalt etter dette verket.


== Innhold ==
Første hefte, 1838
Balthazar Mathias Keilhau: Christianias Uebergangs-Territorium («Christianias overgangs-territorium»)
Karl Friedrich Böbert: Ueber Serpentingebilde im Urgebirge auf Modum («Om serpentin-dannelser i urfjellet på Modum»)
Christian Boeck: Uebersicht der bisher in Norwegen gefundenen Formen der Trilobiten-Familie («Oversikt over formene av trilobitt-familien som hittil er funnet i Norge»)Andre hefte, 1844
Andreas Vibe: Höhenmessungen in Norwegen («Høydemålinger i Norge»)
Balthazar Mathias Keilhau: Über den Bau der Felsenmasse Norwegens» («Over den norske fjellmassens bygning»)
Theodor Scheerer: Über den Norit und die auf der Insel Hitteröe in dieser Gebirgsart vorkommenden mineralienreichen Granitgänge («Om noritt og de mineralrike granittgangene som forekommer i denne bergarten på øya Hidra»)Tredje hefte, 1850
Balthazar Mathias Keilhau: Über den Bau der Felsenmasse Norwegens (fortsettelse)
Andreas Vibe: Zweite Sammlung von Höhenmessungen in Norwegen («Andre samling av høydemålinger i Norge»)
Peter Andreas Munch: Übersicht der orographie Norwegens («Oversikt over Norgs orografi)
Judo under Panamerikanske leker 2015

Judo under Panamerikanske leker 2015. Judo var en av sportene under de Panamerikanske leker 2015 i Toronto i Canada. Judokonkurransene ble avviklet 11. til 14. juli 2015. Det ble konkurrert i sju vektklasser for menn og sju for kvinner. Nitten nasjoner var representert med tilsammen 135 utøvere. De tapende semifinalistene fikk bronsemedaljer.


== Medaljer ==
Rivingen fyr

Rivingen fyr er en fyrstasjon som ligger på ei lita øy i den søndre innseilingen til Grimstad i Aust-Agder, om lag 2,5 kilometer sør for byen og en kilometer utenfor fastlandet.
Fyrstasjonen ble opprettet i 1886. Den nåværende fyrlykten ble bygget ved siden av den opprinnelige fyrlykten i 1925.


== Se også ==
Norske fyr
Nedlagte fyr i Norge


== Eksterne lenker ==
Rivingen fyr – Agder naturmuseum og botanisk hage
Fotografi av Rivingen fyrstasjon fra 1932 – Flickr
Karate under Panamerikanske leker 2015

Karate under Panamerikanske leker 2015. Karate var en av sportene under de Panamerikanske leker 2015 i Toronto i Canada. Karatekurransene ble avviklet 23. til 25. juli 2015. Det ble konkurrert i fem vektklasser for menn og fem for kvinner. Fjorten nasjoner var representert med tilsammen 80 utøvere. De tapende semifinalistene fikk bronsemedaljer.


== Medaljer ==
Vegårshei skole

Vegårshei skole er den eneste barne- og ungdomsskolen i Vegårshei kommune. Skolen har i underkant av 300 elever fordelt på elleve klasser, og tilbyr også skolefritidsordning og voksenopplæring. Skolen ligger i Myra ved siden av Vegårsheihallen og skibakken. Rektor ved skolen er per august 2021 Raine Alvestad.


== Eksterne lenker ==
Skolens offisielle nettsted
Saint Vincent og Grenadinene under VM i friidrett 2013

Saint Vincent og Grenadinene deltok under VM i friidrett 2013 (utendørs) fra 10. august til 18. august 2013 i Moskva i Russland.


== Resultater ==
(q – kvalifisert, NM – ikke noe gyldig resultat, SB – årsbeste)


=== Menn ===


=== Kvinner ===


== Referanser ==


== Eksterne lenker ==
Kvalifikasjonskrav
IAAF World Championships 2013 – Saint Vincent and the Grenadines
Hovdehytta (Aust-Agder)

For turisthytta i Asker med samme navn, se Hovdehytta (Akershus).Hovdehytta er ei privat turisthytte i Bykle kommune i Aust-Agder, ved Hartevatnet vest for riksvei 9 ved Hovden. 
Hytta ligger 770 meter over havet og er det eldste turiststedet på Hovden. Den ble opprinnelig bygget i 1913, og er senere blitt utvidet flere ganger. I 2001 ble hytta bygd om og totalrenovert. Hovdehytta har tidligere hørt til Kristiansand og Opplands Turistforening.  


== Eksterne lenker ==
Hovdehyttas nettsted Arkivert 10. desember 2015 hos Wayback Machine.
Hovdehytta

Hovdehytta kan sikte til:

Hovdehytta (Asker), ei turisthytte i Asker kommune
Hovdehytta (Aust-Agder), ei turisthytte i Bykle kommune